У нас дружны працоўны калектыў аднадумцаў, які налічвае 640 чалавек. Касцяк складаюць улюбёныя ў сваю справу, адданыя роднай зямлі людзі, якія жадаюць і ўмеюць працаваць. Таму апошнім часам мы дабіваемся добрых вытворчых паказчыкаў. І па выніках гаспадарчай дзейнасці за мінулы год наша прадпрыемства прызнана пераможцам раённага спаборніцтва, узнагароджана пераходным Чырвоным сцягам райвыканкама. Тэмп росту валавой прадукцыі сельскай гаспадаркі ў супастаўных цэнах у параўнанні з папярэднім годам склаў летась 120,7 працэнта. Больш чым на 18 працэнтаў павялічылася вытворчасць малака, амаль на чвэрць — вытворчасць збожжа. А выручка ад рэалізацыі сельскагаспадарчай прадукцыі, работ і паслуг узрасла больш чым у два разы і склала 58 мільярдаў рублёў.